Ordú na Cúirte Ginearálta an 5 Méan Fómhair 2024 – Apc Europe agus páirtithe eile v an Coimisiún
(Cás T-1194/23) 1
(Caingean le haghaidh neamhniú – Sláinte ainmhithe – Rialachán (CE) Uimh. 999/2001 – Einceifileapaite spúinseach bhólachta – Toirmeasc ar úsáid fola agus táirgí fola de bhunadh bó-ainmhithe sa chóras beatha le haghaidh ainmhithe dobharshaothraithe – Diúltú tús a chur leis an nós imeachta chun athbhreithniú a dhéanamh ar an toirmeasc – Gníomh nach bhfuil faoi réir achomhairc – Do-ghlacthacht)
Teanga an cháis: an Iodáilis
Páirtithe
Iarratasóirí: Apc Europe SL (Granollers, an Spáinn) agus naoi n-iarratasóir eile a bhfuil a n-ainmneacha san iarscríbhinn a ghabhann leis an ordú (ionadaí: M. Moretto, Dlíodóir)
Cosantóir: An Coimisiún Eorpach (ionadaithe: F. Moro agus B. Rechena, Gníomhairí)
Ábhar
Lena gchaingne de bhun Airteagal 263 CFAE, iarrann na hiarratasóirí go ndéanfaí an cinneadh atá sa litir ón gCoimisiún Eorpach a fuarthas an 24 Deireadh Fómhair 2023 lenar dhiúltaigh an Coimisiún dá iarraidh athbhreithniú, i bhfianaise na staide nua a cruthaíodh san Aontas Eorpach mar gheall ar imeacht suntasach Einceifileapaite Spúinseach Bhólachta (ESB), an toirmeasc reatha ar úsáid fola agus táirgí fola de bhunadh bó-ainmhithe sa chóras beatha le haghaidh ainmhithe dobharshaothraithe, agus dréachtbhearta a chur isteach chun a n-úsáid a cheadú, a chur ar neamhní.
An chuid oibríochtúil
Díbhtear an chaingean toisc í a bheith do-ghlactha.
Ordaítear do Apc Europe SL agus do na hiarratasóirí eile a bhfuil a n-ainmneacha san iarscríbhinn a gcostais féin agus na costais arna dtabhú ag an Coimisiún Eorpach a íoc.
____________
1     IO C, C/2024/1551, 26.2.2024.